
A LEGO® Star Wars 1999-ben indult útjára, és azóta minden évben új modellekkel bővült a 
termékcsalád. A LEGO Star Wars tervezői csapata tizenegy modelltervezőből és négy grafikus 
tervezőből áll. A csapatban egyaránt vannak friss ötleteket hozó kezdő építők, és olyan tapasztalt 
LEGO Star Wars tervezők is, akik már sok modellt mondhatnak magukénak. 


Ez a csapat készen áll új, innovatív LEGO Star Wars modellek megalkotására éppúgy, mint a korábbi 
klasszikus LEGO Star Wars űrhajók új verzióinak megalkotására vagy továbbfejlesztésére. LEGO Star 
Wars termékcsaládunk elsődleges célja klassz, szórakoztató és inspiráló LEGO Star Wars modellek 
megalkotása a gyermekek számára. 


A LEGO Direct esetében alkalmunk adódik még nagyobb méretű, még 
nehezebb feladatot jelentő modellek kialakítására is, fokozott 
figyelmet fordítva a pontosságra és a részletekre. Ezeknek a 
modelleknek a kifejlesztése szórakoztató és izgalmas, 
ugyanakkor hatalmas kihívás is! Mindig a legjobbat 
próbáljuk nyújtani, és reméljük, hogy élvezni fogod 
ezek megépítését. 


Kellemes építést! 


Jens Kronvold Frederiksen 
Tervezési igazgató, LEGO® Star Wars 

NÉHÁNY SZÓ A MILLENNIUM FALCON™-RÓL 


Nehéz dolog több ezer tonna rakományt átszállítani a végtelen világűrön, ám a koréliai YT-1300f 
könnyű teherűrhajó az egyik leghíresebb jármű, amit épp az ilyen komoly feladatok ellátására találtak 
ki. Az egyik ilyen teherűrhajó csempészáru és lopott tárgyak szállításának köszönte nem épp jó 
hírét. Az intergalaktikus csempész Han Solo™ és wookiee segítője, Chewbacca™ irányítása alatt ez a 
különleges könnyű teherűrhajó a Millennium Falcon™ néven vált ismertté. 


A jármű, eredeti nevén az YT-1300 492727ZED tulajdonosa egy ember, a kártyás Lando Calrissian volt, 
aki több más változtatás mellett állítólag sok mindent átalakított a központi energiaellátó rendszeren 
és a terelő pajzsokon is. A jármű ekkoriban kapta a Millennium Falcon nevet, de az űrhajó nem maradt 
hosszú ideig Lando birtokában, mert állítólag egy sabbac játék során hamarosan elnyerte tőle a már 
említett Han Solo. 


Kopott külseje és elavult formája ellenére a Millennium Falcon erőteljes űrhajó volt, habár a jármű 
eredeti megjelenéséből szinte egyedül az alváz alakja maradt meg. Lando, Han Solo és sok más 
tulajdonos rengeteg mindent fejlesztett, alakított és improvizált rajta, hogy olyan teherűrhajó jöjjön 
létre, amilyen még nem volt a világ történetében. A teherűrhajó nemcsak átalakított hiperhajtómű- 


rendszerrel rendelkezett, hanem a galaxis leggyorsabb járművének hírében is állt. Han Solo a 
Millennium Falcon-t többféle fegyverrendszerrel szerelte fel, a hajótest páncélburkolatát pedig duralloy 
lemezekkel látta el, amit egy Birodalmi cirkálóról mentett. E módosításoknak, valamint a fénysebesség 
közeli gyorsaságának és jól irányítható voltának köszönhetően a Millennium Falcon a Lázadók és 
a Birodalom leggyorsabb vadászgépeivel is felvette a versenyt. Han Solo ráadásul egyedi építésű, 
érzékelőktől védett csempészfülkéket is kialakított, és a későbbiekben ezek segítették Leia™ Organa 
hercegnő kimentését a Birodalmi rohamosztagosok elől. 


A Millennium Falcon a Galaktikus polgárháború legnagyobb konfliktusaiban is részt vett, létfontosságú 
szerepet játszott mindkét Halálcsillag elpusztításában, és felbecsülhetetlen értékű tagja volt a Lázadók 
flottájának. Néhány évvel az endori csata után a Millennium Falcon-t ellopták Han Solótól, előbb 
Duncain és az Irving fiúk kezére került, és végül a Jakku bolygó roncstelepén kötött ki, ahol éveken 
át hevert használaton kívül, és csak por lepte. A hírhedt űrhajó azonban hamarosan visszanyerte 
régi dicsőségét, mivel a technológiában jártas Rey, BB-8™, az asztromechanikus droid és a dezertőr 
rohamosztagos Finn ezen az űrhajón menekült el az Első rend támadása elől. 

A Millennium Falcon™ Tények 
Gyártó 
Corellian Engineering Corporation 
Modell 
YT-1300f könnyű teherűrhajó 
Kategória 
Könnyű teherűrhajó 


Műszaki adatok – Átalakított YT-1300f könnyű teherűrhajó 
Hosszúság 
34,75 méter 
Maximális sebesség 
1050 km/h 
Hiperhajtómű minősítése 
0.5 osztály 
Fegyverzet 
2 CEC AG-2G négyes lézerágyú 
2 Arakyd ST2 gyújtólövedékes rakétakilövő cső 
BlasTech Ax-108 “Landolási Riasztó” gyorstüzelésű ágyú 
Vonósugár kivetítők 


Védőburkolat 
Torplex terelőpajzs kivetítő 
Nordoxicon terelőpajzs kivetítő 
Kuat hajógyári terelőpajzs kivetítő 
Hajótörzs 
Duralloy védőborítás 


Motor egység 
Girodyne SRB42 fénysebesség közeli hajtóművek 
Személyzet 
1 pilóta 
1 másodpilóta 
2 tüzér 


Teherszállítási kapacitás 
100 tonna 


TÉNYEK ÉS ADATOK 


Négyes lézerágyú 
Gyújtólövedékes rakétakilövő csövek (2) 


Elülső állkapcsok 


Berendezések bejárati 
fülkéje (4) 


Terelőpajzs 
kivetítő 


Érzékelő antenna 


Elülső fényszóró 


Négyes 
lézerágyú 


Pilótafülke 


Menekülő 
gondolák 


Páncélozott 
burkolat 


Meghajtó 
egységek 


Elölnézet 

Habár több váz és modell is készült, hogy a Millennium Falcon-t megmutassák a filmbeli univerzumban, 
több jelenet is Ralph McQuarrie matt festményei segítségével ábrázolja a Millennium Falcon teljes 
pompáját. Ilyen jelenet például az, amikor a Carrie Fisher által alakított Leia hercegnő először pillantja 
meg a Millennium Falcon-t az Egy új reményben. Amikor Han Solo megkéri Lando Calrissiant, ígérje meg, 
hogy nem tesz kárt a Millennium Falcon-ban, A Jedi visszatér-ben, az űrhajót szintén egy festményen 
látjuk a háttérben. 


A Birodalom visszavág forgatásakor egy új és kisebb miniatűr modellt alkottak, hogy pótolják az 
életnagyságú Millennium Falcon-t. Ez a kisebb verzió bonyolultabb forgást és zuhanást tett lehetővé 
repülés közben, amire egy másfél méteres modell nem lehetett volna alkalmas. Ez a nagyjából nyolcvan 
centiméteres új modell részletesebben kidolgozott felületi elemekkel rendelkezett, a futómű és a 


Az Egy új remény forgatókönyvének 1975-ös második vázlatában George Lucas leír egy “kalózhajót”, 
amelynek a fedélzetén Han Solo™ és társa, Chewbacca™ szolgál. Han Solo a későbbi átiratokban már 
a kalózhajó tulajdonosa, míg a kézirat negyedik vázlatában megszületik az űrhajó neve is: a Millennium 
Falcon™. 


A science fiction történetének egyik leghíresebb űrhajója a korai terveken még a sablonos rakétákra 
hasonlított. Hatalmas kimeneti nyílásokat alakítottak ki az elégett üzemanyagnak, amitől az űrhajó 
egy versenyautóra emlékeztetett, a pilótafülkét pedig lekerekítették. A konstrukció azonban túlzottan 
hasonlított más űrhajókra, ezért Lucas tűnődni kezdett, hogyan különböztetheti meg a Millennium 
Falcon-t, hogyan teheti igazán egyedivé. Azt beszélik, a klasszikus ufók csészealj formájú kialakítása 
ihlette meg, illetve egy hamburger, amibe már beleharaptak egyet. Így született meg a Millennium 
Falcon híres lekerekített formája. 
Megkezdték a filmsorozathoz a modellek felépítését. A felhasznált anyagok közt olyan eltérő elemek is 
szerepeltek, mint a dobókocka és egy Ferrari sportkocsi alkatrészei. Több teljes modell is elkészült a film 
különféle jeleneteihez, a tizennyolc centiméterestől a százhúsz centiméternél is nagyobbig. Az Egy új 
reményhez egy csaknem tizennyolc méter hosszú, szinte életnagyságú külső modell épült, ez szerepelt 
a híres menekülő jelenetben, a Halálcsillag hangárjában. Az elkészült külső vázhoz működő futómű is 
tartozott, és egy támasz, amit üzemanyag-vezetéknek álcáztak. Belülről a szerkezethez jobboldalt egy 
körfolyosó is tartozott, egy beszálló rámpa, a pilótafülkéhez vezető alagút, a lövésztoronyba vezető létra, 
különféle titkos rekeszek, valamint az elülső rakodótér. Furcsa módon a pilótafülke külön épült meg, hogy 
szimulálni lehessen a mozgását, ahogy a világűrben halad, és legyőzi a Birodalmi flottát. A felépített váz 
túl nagy volt, hogy mozgatni lehessen, így a filmesek ahelyett, hogy a különböző jelenetekhez szétszedték 
és újraépítették volna, inkább az űrhajó körül cserélték a díszletet. A Birodalom visszavág című filmhez az 
űrhajó külsejének egy másik, csaknem életnagyságú másolatát építették meg. 


ÉPÍTÉS A SZÍNFALAK MÖGÖTT: 
MILLENNIUM FALCON™ 

pilótafülke felújított részleteivel együtt, így a stáb több helyről is tudta filmezni. A modellt ezután egy 
mozgatható állványra emelték, és ezzel szimulálták az űrhajó mozgását, például amikor menekült egy 
csoport TIE vadász támadása elől. A modell arról is híres, hogy a Star Wars rajongók ezt a verziót ismerik 
a legjobban, mivel ezt a kialakítást használták a leggyakrabban a játékokhoz, a modellező készletekhez, 
reklámcélokra és a Star Wars univerzum illusztrációihoz. Ugyanezt a modellt később újra felhasználták a 
Jedi visszatér forgatásakor. 


A Millennium Falcon™ további kétségtelen jellegzetességei közé tartoztak az elképesztő látványt kísérő 
hangok. A Star Wars univerzumban szinte minden űrhajó olyan hangeffektusokkal rendelkezett, amelyek 
az igazi repülők hangjain alapultak. A Millennium Falcon-hoz Ben Burtt hangtervező a II. világháborús 
észak-amerikai P-51 Mustang harci repülőgép lelassított motorhangját használta. Ehhez keverte aztán 
a mennydörgés vagy az oroszlánbőgés hangját, hogy kiemelje az űrhajó sebességét és méretét, ha 
épp megközelítette a kamerát. Ahhoz a hanghoz, amikor a Millennium Falcon a hipertérbe ugrik, Burtt 
egy Douglas DC-3 visszhangosított hangját keverte a filmesek síneken mozgatott, mozgásvezérelt 
kameráinak hangjához. 


K: A modell több mint nyolc változatban létezik a LEGO készlet könyvtárában: volt-e olyan változat, 
amely drámai változásokat tartalmazott a korábbi megvalósuláshoz képest? 


V: A következő Millennium Falcon, amely 2004-ben született, minifigura méretű. Ez hatalmas előrelépés 
volt az első változat után. Készítettünk egy 12x3 bütyök területű, háromszög alakú lemezt, hogy teljesen 
újszerűen és pontosabban hozzuk létre a fő testet. És alkottunk egy pontosabb, átlátszó védőtető 
elemet a pilótafülkéhez. 


K: A Millennium Falcon egyedülálló lekerekített formája meghatározza a jármű jellegét. Nehéz volt 
ezt a LEGO elemekkel kifejezni? 


V: A köralakot nehéz LEGO elemekkel létrehozni, de jobb nem is lehetett volna, mint ahogy az első 
változatban, a 4504 Millennium Falcon-ban sikerült! Jelenleg a legfrissebb változat, a 75105 Millennium 
Falcon is ugyanazokra a háromszög alakú elemekre épül. 


Ilyen nagy méretben, mint amilyen a Felülmúlhatatlan gyűjthető sorozat (UCS) változata, mindez 
jóval bonyolultabb! Emlékszem, amikor az első Felülmúlhatatlan gyűjthető sorozat (UCS) változatot, a 
Millennium Falcon 10179-et terveztem. Strapabíró vázat kellett alkotni, majd befedni a legkülönfélébb 
alakú panellel, amelyek mind más-más LEGO elemből álltak! 


A LEGO® MILLENNIUM FALCON™ 
TÖRTÉNETE 


K: A Millennium Falcon™ valószínűleg a Star Wars egész történetének legjellegzetesebb 
járműve. Egy ilyen nagy múlttal rendelkező új modell kialakításánál mik voltak az első lépések a 
Millennium Falcon első LEGO® elemekből készült változatának megtervezésekor? 


V: Ez jó pár évvel ezelőtt történt. Az első LEGO® Millennium Falcon™ 2000-ben jelent meg. De arra 
emlékszem, hogy számos megbeszélést folytattunk arról, hogyan lehet a modellt megtervezni. A kerek 
formája miatt nem is olyan egyszerű LEGO elemekből megépíteni! 


De úgy döntöttünk, az űrhajó fő vázához egy LEGO Space UFO téma néhány lekerekített elemét 
vesszük át. A pilótafülkében egy új védőtetős elemet hoztunk létre, de ma már ez a modell nagyon 
elavultnak tűnik! A LEGO Millennium Falcon újabb változatai sokkal közelebb állnak a valódi 
modellhez! 


Jens Kronvold Frederiksen 


Jens Kronvold Frederiksen 


K: Voltak a korábbi verzióknak olyan elemei, amelyek jelentősen frissültek a Millennium Falcon™ 
legújabb értelmezésében? 


V: Ez a modell itt messze a legrészletesebb kidolgozású LEGO® Millennium Falcon™, amit valaha 
is készítettünk! Az űrhajónak ezen a legújabb változatán többé-kevésbé minden részletet 
korszerűsítettünk. 


Természetesen a pilótafülke védőtetője igen feltűnő új részlet. Hatalmas előrelépés a 10179 Millennium 
Falcon-hoz képest, amelyen csak a tető volt meg, üveg nélkül! 


K: Milyen típusú vizuális forrásokat használnak, amikor egy filmbeli jármű LEGO® készletét tervezik 
meg? Film képernyőképeket? Online vázlatot? Stb. 


V: Amikor modelleket tervezünk, mindig hivatalos referenciaanyagot használunk. A Millennium Falcon- 
hoz a filmeket, köztük a Star Wars sorozatból: Az ébredő Erőt, és a stúdiómodellek képeit. 


K: Miben más a Millennium Falcon, mint a többi LEGO Star Wars készlet? 


V: Először is, ez a Star Wars filmek legikonikusabb és legnépszerűbb űrhajója. Éppen ezért a LEGO 
Millennium Falcon alakjának számos változata volt. 


K: Van az új készletnek olyan eleme, amely jelentős mértékben javítja az alkalmasságát, a 
stabilitását vagy a megjelenését? 


V: Többé-kevésbé minden jobb lett. Valószínűleg az alap belső váz áll a legközelebb az előző 10179 
Millennium Falcon-hoz. Amikor egy modell új változatát megalkotjuk, először mindig átnézzük a 
fogyasztói visszajelzéseket a korábbi változatról, hogy lássuk, milyen területeket fejlesszünk. Ez a 
változat vizuálisan is sokkal pontosabb és részletesebb. 


K: Mennyire pontosan követi a LEGO Millennium Falcon az igazi univerzumbeli járművet? 


V: Nagyon pontosan! Az egyetlen jelentős különbség az, hogy a filmekben Millennium Falcon-ról 
hiányoznak a LEGO bütykök! 


7190: Millennium Falcon™ 


659 darab. 
A LEGO Millennium Falcon legelső 
megvalósulása. Méretei: több mint 6 cm magas, 
53 cm hosszú, és 42 cm széles. A dobozban 6 
minifigurát találsz: Han Solo™, Chewbacca™, Leia™ 
Organa hercegnő, Luke Skywalker™, R2-D2-t™ és 
C-3PO™. 


4504: Millennium Falcon™ (Episode V) 
985 darab. 
Eredeti Trilógia Kiadás. Vadonatúj LEGO 
építőelemeket hoztunk létre, hogy segítsük 
megépíteni a különleges alakot. Méretei: több 
mint 9 cm magas, 57 cm hosszú, és 38 cm 
széles. A dobozban 5 minifigurát találsz: Han 
Solo, Chewbacca, Leia Organa hercegnő, 
C-3PO és egy Hógárdista. 


4488: MINI Millennium Falcon™ 


87 darab. 
A Millennium Falcon első mini változata. 
Méretei: több mint 4 cm magas, 14 cm hosszú, 
és 14 cm széles. Nem tartalmaz minifigurát. A 
készlet további alkatrészeket is tartalmaz az 
Y-Wing Starfighter megépítéséhez, amelyhez 
a 4489, a 4490 és a 4491 készletek további 
részeit is felhasználjuk. 


10179: Ultimate Collector’s Millennium Falcon™ 
5197 darab. 
A híres hajó eddigi legnagyobb változata 
mindenütt jelen van a polcokon. Méretei: több 
mint 21 cm magas, 84 cm hosszú, és 56 cm 
széles! A dobozban 5 minifigurát találsz: 
Han Solo, Chewbacca, Obi-Wan Kenobi™, 
Luke Skywalker és Leia Organa hercegnő. 


2000 
2003 
2004 
2007 


7778: Midi-scale Millennium Falcon™ 


356 darab. 
A Millennium Falcon™ közepes méretarányú 
változata. Méretei: több mint 8 cm magas, 24 
cm hosszú, és 17 cm széles. Nem tartalmaz 
minifigurát. 


75030: Millennium Falcon™ Microfighters 
94 darab. 
A Millennium Falcon Microfighters változata, 
amely még tartalmazza a felismerhető és híres 
lekerekített alakot, 2 pöccintős rakétával és 
felül egy mini pilótafülkével, ebben ül Han Solo. 
Méretei: több mint 6 cm magas, 8 cm hosszú, 
és 8 cm széles. 


7965: Millennium Falcon™ 


1254 darab. 
Méretei: több mint 10 cm magas, 58 cm 
hosszú, és 38 cm széles. A dobozban 6 
minifigurát találsz: Han Solo™, Luke Skywalker™, 
Chewbacca™, Ben Kenobi™, Leia Organa 
hercegnő és Darth Vader™. 


75105: Millennium Falcon™ (Episode VII) 
1329 darab. 
VII. Epizód Kiadás. Méretei: több mint 14 cm 
magas, 47 cm hosszú, és 32 cm széles. A 
dobozban 6 minifigurát találsz: Rey, Finn, Han 
Solo, Chewbacca, Tasu Leech és egy Kanjiklub 
Bandatag, plusz egy BB-8™ asztromechanikus 
droid. 


2009 
2011 
2014 
2015 


K: Korábban is tervezett LEGO Star Wars készleteket: – mennyiben különbözött a Millennium 
Falcon a többi modelltől, amit te hoztál létre? 


V: Miután megterveztem a játéktéma változatot a Star Wars: Az ébredő Erő Millennium Falcon, 75105 
LEGO készlethez, egész jól ismerem az űrhajó kinézetét. Mikor abban a digitális programban, amit itt 
használunk, létrehoztam a 10179 Millennium Falcon-t, szétszedtem a modellt a képernyőn, és egymás 
mellé tudtam teríteni a részterületeket. 


De ahányszor az esztétikai változtatásnál többet módosítottam digitálisan, ügyelnem kellett, hogy az 
alkatrészek továbbra is illeszkedjenek a modell többi részéhez, vagy más részeken is megtegyem 
a szükséges módosításokat. Ezeket egy valódi változaton is ki kellett próbálni, és aztán ott is 
megváltoztatni. Sok részépítményt újraterveztünk, míg mások teljesen újak voltak, és helyet kellett 
nekik találnunk a modellen. 


Hogy tesztelni lehessen, hogyan fog működni a modell igénybevétel közben, az egész készletet 
mindig felmelegítjük. De a LEGO irodában nincs elég nagy sütőnk a Falcon számára – ezért külön 
erre az alkalomra kibéreltük a dániai Billund uszodájában a szaunát. Mikor a szuper-titkos modellt 
becsempésztük az épületbe, és aztán kihoztuk, az kicsit egy kémfilmre hasonlított, és határozottan 
más volt, mint a tervezési folyamat! 


ISMERKEDJ MEG A MODELLTERVEZŐVEL 


K: A Star Wars univerzumban sok legendás jármű van, de a Millennium Falcon™, amely segített 
meghatározni minden idők egyik legemlékezetesebb filmjét, ezek közül is kiemelkedik. 
Mikor ilyen sok forgott kockán, mi volt az első gondolatod, amikor nekiültél megtervezni a 
felülmúlhatatlan LEGO® Millennium Falcon-t? 


V: Egy ilyen méretű készlet megtervezése már önmagában is eléggé ijesztő feladat. És még ijesztőbb, 
ha Millennium Falcon™ készletről van szó! Előtte sosem építettem meg a korábbi készletet, itt volt hát 
a jó alkalom, hogy megtegyem, ami minden LEGO® Star Wars rajongó álma: megépítsem a hatalmas 
10179 Millennium Falcon-t! 


Ez a gyakorlat segített megértenem, hogyan működik a belső támasztószerkezet, hogyan van 
felosztva a modell, és az elemek hogy kapcsolódnak a vázhoz. Röviden, hogyan illik minden össze! 
Amikor rájöttem, hogy a fő tervezési elv még mindig megbízható, és biztosítja a kellően strapabíró 
szerkezetet, amit egy még részletesebb és nehezebb modell megkíván, egyszerűen ezt követtem. 


Hans Burkhard Schlömer 

Hans Burkhard Schlömer 


K: Nem jelentett különleges kihívást, amikor el kellett érni, hogy a modell úgy nézzen ki, mint az 
igazi Star Wars Millennium Falcon™? 


V: A Falcon határozottan nem a legkönnyebb forma, amit a LEGO® elemekből építhetünk, a mérettől 
függetlenül. 


De az előző, a 10179 modell már elvégezte a munka nagy részét, így olyan részletekkel 
foglalkozhattam, amelyekre 10 év után igazán ráfért a fiatalítás – mint a korábban szögletes lapokkal 
és lemezekkel épített területekkel, amelyeknek igazán kereknek vagy íveltnek kellene lenniük. Ilyen 
például a felső középső rész, ahol a fegyverek vannak, a pilótafülkébe vezető folyosó, vagy az űrhajó 
oldalain található zsilipkamrák. 


Az elülső állkapcsok felső paneljeit teljesen át kellett alakítani, hogy úgy hassanak, ahogy akartam, ott 
legyenek a megfelelő méretű és helyű lyukak és sötétszürke elemek, és kiemeljék a díszítést az egyik 
oldalon. 


Az egész modellnek egy kis sötétbarna színt adtam, hogy viharvertebben hasson, és lapokra 
cseréltem a lemezeket, hogy jobb legyen az egyensúly a bütykök és a sík felületek között. Már 
az elején azt is eldöntöttük, hogy egy új szélvédő elemet teszünk a pilótafülkéhez, hogy igazán 
tökéletesen mutasson, és passzoljon más, új LEGO Star Wars termékekhez. 


K: Az eredeti Millennium Falcon filmbeli modellje is számos tervezési változáson ment keresztül, 
mire a formája eldőlt. Általában hány vázlatos változat készül egy LEGO® modellhez, mire eléri a 
végleges formáját? 


V: A LEGO tervezőinek körében általános, hogy a tervezők asztalán vagy mögötte ugyanannak 
a modellnek egy tucat vagy több alig különböző prototípusát lehet látni – a tervezés különböző 
stádiumában. De a LEGO Star Wars esetén én általában nem így dolgozom. Mivel a rendelkezésemre 


áll a megfelelő referencia anyag, és a digitális programjainkkal gyorsan át tudom nézni a korai 
ismétlődéseket, az első valódi másolat, amit megépítek, küllemében és méretében már általában 
nagyon közel van a véglegeshez. Amúgy sem lett volna helyem egy flotta alig eltérő Falcon számára. 
Ha ezt a saját Falcon-od építése előtt olvasod, akkor ez a modell N-A-GY! A teljes modellből egy vagy 
talán két példánynál sosem volt több a munkaterületemen – minden változást digitálisan oldottam 
meg, és utána ellenőriztem és alkalmaztam az egyetlen valódi példányon, amire helyem volt. Nagy 
segítség volt az is, hogy a Millennium Falcon-nak ezt az új változatát a 10179-re alapozhattam. Tudtam, 
hogy a tartószerkezet nem hagy cserben, és nem kell később egy katasztrofális változtatási lavinától 
tartanom a tervezésben. 


K: Van olyan fontos jellemző, amit az űrhajó belső tereinek tervezésekor szerepeltetni akartál? 


V: Az elején azt is eldöntöttük, hogy a Millennium Falcon e felülmúlhatatlan változatának lesz egy 
kis belső tere is. Csak két probléma volt: a filmben látható belső tartozékok nem férnének el a 
filmvásznon látható űrhajóban. Ráadásul a LEGO Millennium Falcon™ már szinte tele van LEGO Technic 
gerendákkal, hogy meglegyen a kívánt szilárdság és szerkezeti stabilitás. Így még kevesebb hely 
marad, hogy bármi mást beletegyünk! 


Az első lépés tehát az volt, hogy helyet teremtsek a belső támasztószerkezet megváltoztatásával, 
és lássam, mennyi felhasználható, szabad terem marad. Mint kiderült, nem sok, de annyi igen, 
hogy minden fontos funkciót beletehessek, amit találtam, és néhány extrát is a tetejére – mint a 
menekülő gondolákhoz vezető nyílásokat, amelyek hiányoznak, amit az űrhajót átkutató Birodalmi 
rohamosztagosok jelentenek is a IV. epizódban. 

Végül azt akartam, hogy a Falcon akkor is teljesnek látsszon, ha a tetejét eltávolítjuk, hogy bemutassuk 
a belsőt. Csak a közvetlenül a belsőre épülő paneleket kell távolítani, hogy a modell többi része a 
tartógerendáival és a színtelen elemeivel takarva maradjon. 


K: Mi volt a kedvenced a tervezési folyamatban? 


V: A LEGO® készletet fejlesztésének első fázisa mindig nagyon izgalmas egy tervező számára – a 
modell megformálása és részletezése ekkor történik. Később az időm legnagyobb részét a dolgok 
rögzítésével töltöm, és hogy különféle tervezési kérdésekre megoldást találjak, mint a modell stabilitása, 
funkciók, termékbiztonság vagy az építés folyamata. 


A kedvenc pillanatom azonban az, amikor végül kapok egy csomag építőelemet és egy halom laza 
építési útmutatót, az általam kidolgozott lépések alapján – ami ebben az esetben egy jó nagy halom! 
Ezen a ponton az én munkám többnyire véget ér, és a kollégáim veszik át a design megteremtését 
és a végső tartozékok kiegészítését, mint a doboz grafika megalkotását, és a gyártó számára a listák 
létrehozását. 


K: Szerinted a Millennium Falcon™ filmváltozatának voltak olyan jellegzetességei és funkciói, 
amelyek alapvetően fontosak a végleges változatban? 


V: Úgy gondolom, ez az új Millennium Falcon™ CSAKIS az V. epizódbeli változat lehet. A Birodalom 
visszavág az, ahol a Falcon igazán ragyog, ahol karaktere lesz és a csapat részévé válik, ahogy 


az utolsó pillanatban elmenekül Hothról, végighajszolják az aszteroidamezőn, találkozik az 
űrféreggel, rákapcsolódik egy Csillagrombolóra, eljut a Bespin bolygóra, és végül még egy Szuper 
Csillagrombolóval is összetűz! A Millennium Falcon azonban a szükséges űrhajó funkcióktól eltekintve 
nincs igazán megrakva szokatlan jellemzőkkel – Han Solo™ legalábbis azt akarja, hogy így higgyük! 
Az egyik új szerkentyű a “Landolási Riasztó” gyorstüzelésű ágyú – gonosz meglepetés a birodalmi 
csapatok számára, ahogy az V. epizódban látjuk a lázadók bázisán. 


Mivel a Millennium Falcon a VII. és a VIII. epizódban is megjelenik, nagyon fontos volt az új szögletes 
parabolaantenna hozzáadása, hogy választhassatok, a Falcon klasszikus vagy új trilógia változatát 
építitek meg. 


K: Miben különbözik az eredeti trilógiában látható Millennium Falcon attól a Falcon-tól ami a VII. 
epizódban: Az ébredő Erőben látható? 


V: A referenciaanyag alapos áttanulmányozása után derül ki, hogy nem az új parabolaantenna az 
egyetlen változás a VII. epizódbeli Falcon-hoz képest, csak ez a legnyilvánvalóbb. Bár korosabb és 
viharvertebb, az űrhajó testének számos részletét eltüntették vagy megváltoztatták. Én gyakorlati 
okokból a középutat választottam, miközben néhány eltávolított részletet megőriztem – például a 
fémrács fedelét az állkapcsok oldalán (az egyik közvetlenül a pilótafülke mellett). Ezek már nincsenek 
ott a VII. epizódbeli Falcon-on, de megtartottam őket, mert remekül mutatnak, és szépen illeszkednek 
a Falcon bármely változatához. Más volt a helyzet azzal a két másik kis eszközzel, amelyik az űrhajó 
elején, felül helyezkedett el. Ezek jobban láthatók, ezért levehetőnek alakítottam ki őket. 


© & ™ Lucasfilm Ltd. 
Ralph McQuarrie © & ™ Lucasfilm Ltd. 
© & ™ Lucasfilm Ltd. 
Ralph McQuarrie © & ™ Lucasfilm Ltd. 


K: Szerinted a Millennium Falcon filmváltozatának voltak olyan jellegzetességei és funkciói, 
amik alapvetően fontosak a végleges változatban? 


V: A Millennium Falcon például nem létezhet egy jó dejarik tábla nélkül! Nagyon izgalmas és 
fontos volt az is, hogy újra megteremtsük a jellegzetes radartányért, a ballisztikai ablakokat és a 
pilótafülkét. 


K: Voltak olyan szereplők a Millennium Falcon különféle felbukkanásaiban, akiket véleménye 
szerint mindenképp be kellett venni a végleges változatba? 


V: Ezt a Millennium Falcon-t egy kicsivel sokoldalúbbnak szántuk, mint az előző verziót, hogy 
választani lehessen a Falcon klasszikus megjelenése és Az ébredő Erő-beli változata között. 
Azt tudtuk, hogy két csapatot kell szerepeltetnünk, és A Birodalom visszavág csapata tűnt a 
legjobb kiegészítésnek Az ébredő Erő legénysége mellé. Ezt a lehetőséget arra is használtuk, 
hogy alternatív arcokat tervezzünk Han és Leia hercegnő számára. Ez az egyetlen készlet, ahol 
ugyanazt a védőmaszkot viselik, mint amiben az óriási űrféreg belsejét fedezték fel A Birodalom 
visszavágban. Mynockok, vigyázzatok! A kedvenc új szereplőm ebben a készletben az a bájos 
madárszerű lény, aki állítólag Az ébredő Erő végén látható szigeten él, ugyanazon a szigeten, ahol 
Rey megtalálja Luke-ot. Alig várom, hogy láthassam, mi lesz a szerepük a VIII. epizódban! 


ISMERKEDJ MEG A GRAFIKUS TERVEZŐVEL! 


Madison O’Neil 

Chewbacca™ 

K: Nem jelentett különleges kihívást, amikor el kellett érni, hogy a modell úgy nézzen ki, mint az 
igazi Star Wars Millennium Falcon™? 


V: Ennek a modellnek a grafikai tervezésében a legnagyobb kihívást a Millennium Falcon™ belső 
folyosóinak matricái jelentették. Fontos volt megteremteni a térélményt, ahogy a kör alakú folyosókon 
végignéz az ember, és olyan illúziót kialakítani, hogy a minifigurák el tudnak menni a közös területről 
a pilótafülkébe vagy a hiperhajtóműhöz. A Falcon belső terei néha nagyon bonyolultak a hiányzó 
panelek, a villogó kontrollok és a látható vezetékek miatt. Mindent megtettem, hogy ezeket a 
részleteket lehetőleg leegyszerűsítsem, és hű maradjak a LEGO® genetikához is. 


K: Az eredeti Millennium Falcon filmbeli modellje is számos tervezési változáson ment keresztül, 
mire a formája eldőlt. Általában hány változat készül egy-egy LEGO® termékhez, mire megszületik 
a végleges változat? 


V: Bármely LEGO minifigura vagy dekoráció megtervezése várhatóan több fordulóban is módosul, 
mire végleges formában elküldjük a Lucasfilm cégnek jóváhagyásra. Egyes esetekben az ember akár 
10 változatot is elkészít, és mindegyiken van valami apró jellegzetesség vagy színváltozat. A korlátozott 
színskála mellett gyakran külön kihívás, hogy megfeleljünk a referenciának. 


K: Mi volt a kedvenced a tervezési folyamatban? 


V: Mindig élvezem, ha új projektbe kezdek, és a modelltervezővel kialakítom a termék grafikai igényeit. 
Ez után a megbeszélés után átfésülöm a referenciamappákat, hogy az űrhajó legapróbb részeiről 
is tiszta képeket találjak, vagy eltöltök pár percet a filmek egyes részeivel, hogy ihletet merítsek 
(vagy csak úgy szórakozásból). Az is nagyon jó érzés, amikor végül megkapom egy dekorált elem 
első próbanyomatát. Számomra az jelzi a ciklus végét, mikor a terv, amely addig csak a számítógép 
képernyőjén élt, tárggyá válik, amivel játszani lehet. 

